Document ID: 32001R0544

32001R0544
L 081/20
JURNALUL OFÍCIAL AL UNIUNII EUROPENE
REGULAMENTUL (CE) NR. 544/2001 AL COMISIEI
din 20 martie 2001
de stabilire a normelor de aplicare a Regulamentului (CE) nr. 2200/96 al Consiliului în ceea ce privește asistența financiară suplimentară pentru fondurile operaționale
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), astfel cum a fost modificat ultima dată prin Regulamentul (CE) nr. 2826/2000 (2), în special articolul 48,
întrucât:
(1)
Articolul 15 alineatul (6) din Regulamentul (CE) nr. 2200/96 prevede ca statele membre să fie autorizate să plătească organizațiilor de producători asistență financiară națională suplimentară față de fondul operațional. Statele membre pot cere rambursarea parțială de către Comunitate a acestei asistențe suplimentare.
(2)
Modul în care urmează să fie finanțat acest ajutor, stabilit la articolul 52 din Regulamentul (CE) nr. 2200/96, a fost modificat începând cu data de 1 ianuarie 2000 prin Regulamentul (CE) nr. 1257/1999 al Consiliului din 17 mai 1999 privind sprijinulacordat din Fondul European de Orientare și Garantare Agricolă (FEOGA) pentru dezvoltare rurală și de modificare și abrogare a unor regulamente (3). Acest ajutor trebuie privit în viitor ca o intervenție pentru stabilizarea pieței agricole, în sensul articolului 1 alineatul (2) litera (b) din Regulamentul (CE) nr. 1258/1999 al Consiliului din 17 mai 1999 privind finanțarea politicii agricole comune (4).
(3)
În aceste circumstanțe, ar trebui stabilite norme de aplicare pentru a face modul de finanțare compatibil cu această nouă situație. Dispozițiile ar trebui să se refere în special la stabilirea nivelului asistenței comunitare disponibile la un nivel comparabil cu cel disponibil anterior prin intermediul Cadrului de asistență comunitară.
(4)
Dat fiind că dispoziția articolului 56 din Regulamentul (CE) nr. 1257/1999 a fost aplicată de la data de 1 ianuarie 2000, este adecvat ca dispozițiile prezentului regulament să se aplice asistenței plătite pentru perioadele anuale care încep de la data respectivă.
(5)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
ADOPTĂ PREZENTUL REGULAMENT:
Articolul 1
Cheltuielile prevăzute la articolul 15 alineatul (6) al doilea paragraf din Regulamentul (CE) nr. 2200/96 sunt finanțate de FEOGA-Garantare la un nivel de 50 % din asistența financiară acordată organizației de producători.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică ajutorului plătit pentru perioadele anuale care încep după data de 1 ianuarie 2000.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 martie 2001.

Labels: 17
15
5
6